Петя Дубарова
Зимен ден

chitanka.info

Бяла зима пак размята

снежни сребърни коси,

побеляла е земята

и снежец-кристал роси.

Тя прималиво ни кани,

плисва радостна вълна,

по дантели изтъкани

литва нейната шейна.

И изпълва се простора

с много песни, волен смях

и далеч се плъзга взора,

и се спущаме без страх.

10.01.1974 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.